Αθήνα: 01.11.2016

 Αρ. Πρωτ.: 1592

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Χρειάζονται διακριτές στρατηγικές για την αναπηρία**

Τις προτάσεις της επί του σχεδίου νόμου «Εθνικός Μηχανισμός Συντονισμού, Παρακολούθησης και Αξιολόγησης των Πολιτικών Κοινωνικής Ένταξης και Κοινωνικής Συνοχής και άλλες διατάξεις για την Κοινωνική Αλληλεγγύη» απέστειλε στην αναπληρώτρια υπουργό Εργασίας Θ. Φωτίου η Ε.Σ.Α.μεΑ.

Ο εθνικός μηχανισμός επικεντρώνεται στις πολιτικές και τις προτεραιότητες της ΕΣΚΕ για την οποία η Ε.Σ.Α.μεΑ. είχε υποβάλλει τις διαπιστώσεις/προτάσεις της. Για το αναπηρικό κίνημα της χώρας η ΕΣΚΕ δεν ενσωματώνει οριζόντια τη δικαιωματική προσέγγιση της αναπηρίας και το ίδιο ακριβώς συμβαίνει και με τον «νέο οργανικό σχηματισμό» του προαναφερθέντος σχεδίου νόμου.

Λόγω αυτής της έλλειψης, η Ε.Σ.Α.μεΑ. αιτείται την εκπόνηση διακριτών στρατηγικών για την αναπηρία τόσο σε δημοτικό όσο και σε περιφερειακό και εθνικό επίπεδο, τις αρχές και τις προτεραιότητες των οποίων θα πρέπει να λαμβάνει υπόψη του ο εθνικός μηχανισμός.

**Οι προτάσεις αναλυτικά στην επιστολή** [**https://is.gd/JpAwYd**](https://is.gd/JpAwYd)

***Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.***

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr/) **και** [**www.esamea.gr**](http://www.esamea.gr/) **.**